Casa de Trastámara

A casa de Trastámara foi unha dinastía real comezada por Henrique II de Castela. Os seus membros reinaron na coroa de Castela de 1369 até 1504, en Aragón de 1412 até 1516, en Navarra de 1425 até 1479 e en Nápoles de 1458 até 1501. A casa colle o seu nome do condado de Trastámara, no noroeste de Galiza, título que ostentara antes Henrique.

 Historia 
Afonso XI, o pai de Henrique II, nomeouno conde de Trastámara e señor de Lemos e Sarria en Galicia, e das vilas de Cabrera e Ribera, que constituían un amplo e importante patrimonio no noroeste peninsular. Isto fíxoo xefe da nova dinastía Trastámara, xurdida da rama principal de Borgoña-Ivrea.

A casa de Trastámara reinou en Aragón polo Compromiso de Caspe (1412) e substituíu a casa de Aragón despois da morte de Martiño I o Humano cando houbo un período de interregno onde se puido chegar a unha guerra civil.

A derradeira raíña desta casa en gobernar na coroa de Castela foi a raíña Xoana I "a Tola", que polo seu matrimonio con Filipe I e a través do fillo dos dous, Carlos I, deu paso ao goberno das coroas de Castela e Aragón polos monarcas da casa de Habsburgo.

 Árbore xenealóxica 
miniatura|500px|center|Xenealoxía dos reis de España da casa Trastámara.

 Lista de monarcas da casa de Trastámara 
miniatura|200px|Fernando I de Aragón, o primeiro Trastámara da coroa de Aragón.

Reis de Castela e León (1369-1555)
 Henrique II de Castela (1334-1379), rei de Castela en 1369 despois da revolta dos nobres en contra de Pedro o Cruel. Foi o fundador da dinastía.
 Xoán I de Castela (1358-1390), fillo do precedente
 Seu fillo cadete, Fernando, foi elixido rei de Aragón polo Compromiso de Caspe 
 Henrique III de Castela (1379-1406), fillo do precedente
 Xoán II de Castela (1405-1454), fillo do precedente
 Henrique IV de Castela (1425-1474), fillo do precedente
 Isabel I de Castela (1451-1504), media irmá do precedente
 Xoana I de Castela (1479-1555), filla da precedente e de Fernando II de Aragón. Foi tamén, raíña de Navarra dende 1512

Reis de Aragón e de Sicilia (1412-1516)
 Fernando o de Antequera (1380-1416), fillo de Xoán I de Castela. Foi elixido rei  de Aragón polo Compromiso de Caspe (1412)
 Afonso V de Aragón (1394-1458), tamén rei de Nápoles, fillo do precedente
 Seu fillo natural, Fernando, foi rei de Nápoles (1442)
 Xoán II de Aragón (1398-1479), irmá do precedente
 Os fillos que tivo coa súa esposa, Branca de Navarra, foron reis de Navarra
 Fernando II de Aragón (1452-1516), fillo do segundo matrimonio, herdou dos seus primos napolitanos en 1504.

Reis de Nápoles (1442-1516)
 Afonso o Magnánimo (1394-1458), fillo primoxénito de Fernando I de Aragón
 Fernando I de Nápoles (1423-1494), fillo natural do  precedente 
 Afonso II de Nápoles (1448-1495), fillo do precedente
 Fernando II de Nápoles (1469-1496), fillo do precedente
 Frederico II de Nápoles, (1452-1504) fillo cadete de Fernando I de Nápoles
 Fernando III de Nápoles (1452-1516), máis coñecido como Fernando II de Aragón e V de Castela e tamén como O Católico.

Reis de Navarra (1425-1479 e 1512-1555)
 Xoán II de Aragón (1398-1479), fillo cadete de Fernando I de Aragón e  tamén rei de Navarra  xunto coa súa esposa  Branca de Navarra (1425)
 Carlos (1421-1461), fillo dos precedentes, Fernando de Aragón e Branca de Navarra.  Herdeiro do Reino de Navarra co título de Príncipe de Viana
 Branca II de Navarra (1424-1464), irmá do precedente
 Leonor I Navarra (1425-1479), irmá da precedente
 Xoana I de Castela (1479-1555), despois da anexión do reino de Navarra pola coroa de Castela en 1512.

 Véxase tamén 

 Outros artigos 
 Henrique II de Castela
 Condado de Trastámara
 Lista de monarcas de Aragón.
 Lista de monarcas de Castela.

 Bibliografía 
 Valdeón Luque, Julio: Los trastámaras. Madrid, Ediciones Temas de Hoy, 2001. ISBN 84-8460-129-3. Reeditado en 2006 por RBA Ediciones, ISBN 84-473-4739-7

Categoría:Historia de España
Categoría:Casa de Trastámara